ബാലങ്കുളത്ത് കാട്ടാന വിളനശിപ്പിച്ചു മുത്തേടം : മൂത്തേടം പഞ്ചായത്തിലെ ബാലങ്കുളത്ത് കാട്ടാനയിറങ്ങി വന്തോതില് കൃഷി നശിപ്പിച്ചു. കുലവന്ന് രണ്ടു മാസമായ അന്പതോളം നേന്ത്രവാഴ, ആറുമാസമായ കപ്പ കൃഷി, തെങ്ങുകള് എന്നിവയാണ് ആന നശിപ്പിച്ചത്. തച്ചേടത്ത് ഫ്രാന്സിസ് , കൃഷ്ണസദനത്തില് കൃഷ്ണപിള്ള, വാളപ്ര റസാഖ് എന്നിവരുടെ കൃഷിയിടത്തിലാണ് ആന നാശം വിതച്ചത്. പുലര്ച്ചെ മൂന്നോടെയാണ് ആന കൃഷിയിടത്തില് കടന്നത്. ടാപ്പിങ് തൊഴിലാളികളാണ് ആനയെ കണ്ടത്. ഒറ്റയാനാണ് കൃഷിയിടത്തില് കടന്ന് നാശം വരുത്തിയതെന്ന് കര്ഷകര് പറഞ്ഞു.The post ബാലങ്കുളത്ത് കാട്ടാന വിളനശിപ്പിച്ചു first appeared on MalayalamExpressOnline.